Thuirt lighichean anns an Fhraing gu bheil Mìcheal Schumacher air beagan adhartais a dhèanamh às dèidh dhaibh obair-lannsa a dhèanamh air eanchainn airson an dàrna turas. Ann an coinneamh-naidheachd ann an Grenoble, thuirt dotairean gu bheil Schumacher, a rinn ainm dha fhèin ann a Formula 1, fhathast ann an cunnart a bheatha. Tha an Gearmailteach air a bhith ann an staid èiginneach anns an ospadal on a dh'fhuiling e droch sgailc mun cheann agus e a' sgitheadh air Là na Sàbaid.